钦定古今图书集成/历象汇编/庶征典/第094卷 > 《祭城隍神祈雨文》杜牧
## 钦定古今图书集成/历象汇编/庶征典/第094卷 > 《祭城隍神祈雨文》杜牧

“下土之人，天实有之。五谷丰实，寒暑合节，天实生之
也。苗方甲而水湮之，苗方秀而旱莠之，饥则必死，天
实杀之也。天实有人，生之孰敢言天之仁？杀之孰敢
言天之不仁？刺史，吏也，三岁一交。如彼管库，敢有其
宝玉？如彼传舍，敢治其居屋？”《东海孝顺》〈集作妇〉吏冤杀
之，天实冤之，杀吏可也。东海之人，于妇何辜，而三年
旱之？刺史性愚，治或不至，疠其身可也，绝其命可也，
吉福殃恶，止当其身。胡为降旱，毒彼百姓？谨书诚恳，
本之于天。神能格天为我。〈集作升〉闻